
	            Nr 160  din 5 11 2024


REFERAT DE APROBARE
la Proiectul de hotărâre privind organizarea comisiilor de specialitate din cadrul consiliului local al comunei Șotrile, pentru mandatul 2024-2028
În conformitate cu prevederile art.124 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, după constituire, consiliul local îşi organizează comisii de specialitate, pe principalele domenii de activitate. Pot fi membri ai comisiilor de specialitate numai consilierii locali.
Numărul locurilor ce revine fiecărui grup de consilieri în fiecare comisie de specialitate se stabileşte de consiliul local, cu respectarea configuraţiei de la ultimele alegeri locale. Nominalizarea membrilor fiecărei comisii se face de fiecare grup de consilieri, avându-se în vedere, de regulă, opţiunea acestora, pregătirea lor profesională şi domeniul în care îşi desfăşoară activitatea.

